آمریکانین کنتاکی ایالتینده یئرلشن فورت کمپل نیظامی هاوا لیمانی اراضی‌سینده باش وئرن هلیکوپتر فاجیعه‌سینده ایکی آمریکا عسگری اؤلدو.
آمریکا ساوونما ناظیرلیگینه باغلی 101ینجی هاواجیلیق واحیدی طرفین‌دن ائدیلن یازیلی آچیقلامادا، نیظامی هلیکوپترون فورت کمپل هاوا لیمانی یاخینلیغیندا، جمعه آخشامی یئرلی واختلا 21.50ده دوشدوگو قید اولونوب.
دوشن هلیکوپترون AH-64E آپاچی تیپ‌لی اولدوغو و قضادا ایکی آمریکان عسگری‌نین اؤلدوغو بیلدیریلدی.
چرشنبه گونو ده تعلیم اوچوشو ائدن اف-16 تیپی بیر ساواش اوچاغی نئوادا یاخین‌لاریندا، چرشنبه گونو ایسه CH-53E سوپر ایستالیون تیپی بیر هلیکوپتر کالیفورنیا بؤلگه‌سینده تعلیم اوچوشوندا دوشموشدو.
